Gaan bos by InnibosKurt Darren. Foto: Verskaf. Die Innibos-fees bied die beste in Afrikaanse musiek, teater, kabaret, letterkunde en die visuele kunste. Dié fees vind jaarliks in Nelspruit plaas en sal vanjaar van 1 tot 4 Julie aangebied word. Kunstenaars soos Theuns Jordaan, Bobby van Jaarsveld, Die Heuwels Fantasties, Bok van Blerk, Kurt Darren, Laurika Rauch, Karin Zoid en Nicholis Louw sal hul verskyning op die verhoog maak. Die Drostdy-Hoftent is nog ŉ trekpleister. Hier sal besoekers kan kennis maak met dié smaakvolle en veelsydige reeks wyne wat in ŉ gerieflike wynkroeg met volop sitplekke bedien word. Daar is ook ’n verskeidenheid stalletjies met drinkgoed, kos en handwerk. Die fees begin soggens om 10:00 by Hoërskool Bergvlam en hekke sal om middernag sluit. Kaartjies is verkrygbaar van Computicket (www.online.computicket.com). Pryse wissel van R90 tot R160 per persoon en sluit toegang tot alle aanbiedinge op die feesterrein in. Pensioentrekkers kry Donderdag 2 Julie ŉ spesiale afslag van R50 per persoon. ŉ Toeslag is betaalbaar op kaartjies vir die voorste sitplekke vir die vernaamste aanbiedinge op die hoofverhoog. Daar is net ŉ beperkte getal van hierdie sitplekke beskikbaar. Meer besonderhede is te kry by www.innibos.co.za of die feeskantoor by 013 741 5294/5.